เรื่องร้องเรียน (ถนน,ความสะอาด,กีดขวาง,ร้องเรียน,ความปลอดภัย) วันที่ 2023-03-27 04:21:51 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012240

ขอความอนุเคราะห์ปรับเปลี่ยนเวลาเก็บขนขยะมูลฝอย บริเวณซอยรามอินทรา 46/1 แยก 1-2 ถนนรามอินทรา แขวงรามอินทรา เขตคันนายาว กรุงเทพมหานคร เนื่องจากในพื้นที่มีการจัดเก็บขนขยะมูลฝอย ประจำทุกวันจันทร์ ล่าสุดวันที่ 20 มีนาคม 2566 เวลา 07.20-07.30 น. ผู้ร้องขับขี่รถยนต์ผ่านไปในพื้นที่ซอยรามอินทรา 46/1 แยก 1-2ฯ พบเห็นรถเก็บขนขยะฯ ของสำนักงานเขตคันนายาวกำลังปฏิบัติหน้าที่จอดขวางอยู่กลางช่องทางการจราจร พบเห็นถังขยะวางบนถนนลักษณะปิดกั้นเส้นทาง มีเจ้าหน้าที่โบกรถเพื่อเลี่ยงเส้นทางเข้าซอยอื่น แต่จากการปฏิบัติหน้าที่ดังกล่าวผู้ร้องและผู้สัญจรรายอื่นๆ ไม่ได้รับความสะดวกอย่างมาก ในห้วงระยะเวลา 2-3 เดือนที่แล้วประสบปัญหามาประมาณ 3 ครั้งแล้ว และมีครั้งหนึ่ง (ไม่ทราบวันที่แน่ชัด) พบเห็นรถเก็บขนขยะฯ ของสำนักงานเขตคันนายาวปฏิบัติหน้าที่เวลาประมาณ 06.30-06.45 น. ปกติซอยคับแคบแต่เดิม รถจะสามารถสัญจรผ่านได้คราวละ 1 คัน เมื่อเลี่ยงเส้นทางผู้สัญจรต้องเบียดเสียดสัญจรแบบสวนทางกันจนเกือบเกิดอุบัติเหตุเฉี่ยวชน ผู้ร้องเห็นว่า เดิมในพื้นที่เคยมีการจัดเก็บขนขยะมูลฝอย เวลาประมาณ 03.00-04.00 น. แต่เวลาการจัดเก็บขยะมูลฝอยในปัจจุบันเป็นเวลาเร่งด่วนที่ประชาชนกำลังเดินทาง การบริหารจัดการเก็บขนขยะมูลฝอยชุมชนจึงไม่เหมาะสมกับเวลาอย่างยิ่ง จึงขอความอนุเคราะห์ปรับเปลี่ยนเวลาเก็บขนขยะมูลฝอยชุมชนเป็นเวลาอื่นที่ไม่รบกวนการสัญจรของประชาชนในพื้นที่โดยเฉพาะในเวลาเร่งด่วนเพื่อสามารถปฏิบัติหน้าที่ได้โดยไม่เกิดผลกระทบต่อผู้สัญจร ประกอบกับหากหน่วยงานที่เกี่ยวข้องไม่สามารถพิจารณาปรับเปลี่ยนเวลาเก็บขนขยะมูลฝอยได้ ผู้ร้องขอให้ชี้แจงรายละเอียดตอบกลับมาให้ทราบแห่งเหตุแห่งความจำเป็นอย่างไรที่ได้มีการจัดการเก็บขนขยะมูลฝอยชุมชนในช่วงเวลาเร่งด่วน เบื้องต้นได้แจ้งไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว เบื้องต้นได้แจ้งรายงานผลการพิจารณาเรื่องจากกรุงเทพมหานคร ตามเลขที่รับแจ้ง traffy fondue (A7JC86) แจ้งว่ากรุงเทพมหานคร โดยสำนักงานเขตคันนายาว ฝ่ายรักษาความสะอาดฯไม่สามารถปรับเปลี่ยนเวลาในการเข้าจัดเก็บในซอยดังกล่าวได้เนื่องจากมีรอบเวลาในการจัดเก็บตามพื้นที่ในเขตคันนายาวซึ่งหากปรับเปลี่ยนเวลาจะส่งผลกระทบกับรอบเวลาของพื้นที่ซอยอื่นๆในเขตคันนายาวซึ่งได้กำชับเจ้าหน้าที่แล้วให้จัดเก็บให้ตรงตามรอบเวลาในการจัดเก็บและให้นำถังขยะจัดเก็บที่เดิมด้วยเพื่อมิให้กีดขวางการจราจรในซอยดังกล่าวแล้ว ทั้งนี้ได้แนบแผนการจัดเก็บมาเพื่อทราบแล้วตามเอกสารที่แนบดังกล่าว โดยผู้ร้องประสงค์ให้หน่วยงานแจ้งรายละเอียดที่ชัดเจน เกี่ยวกับวันที่เก็บ และเวลาที่เก็บขยะ ให้ชัดเจนว่าเจ้าหน้าที่จะเข้ามาจัดเก็บขยะและจอดขวางในซอยรามอินทรา 46/1 แยก 1-2  เพราะตามเอกสารแนบระบุระยะเวลาในการดำเนินการตั้งแต่เวลา 04.00-20.00 น. ประกอบกับเห็นควรให้เจ้าหน้าที่นำรถขยะไปจอดในช่องทางเลี่ยงเส้นทางเข้าซอยอื่นที่เจ้าหน้าที่โบกรถให้ประชาชนเข้าไป เพื่อเปิดเส้นทางให้ผู้ขับขี่ออกไปยังถนนเส้นทางหลัก 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata